Rikunarita-ORG/Wikinium huggingface dataset:
# Kantono Surry (Norda Karolino)

|  |  |
| --- | --- |
|  | Por samtitola artikolo vidu la paĝon kantono Surry. |

|  |
| --- |
| **kantono Surry (Norda Karolino)** |
|  |
| **Mapo** |
|  Situo en Norda Karolino |
|  |
|  |
| **Statistikaĵoj** |
| Fondita | 1770 |
| Ŝtato |  Usono |
| Subŝtato             |  Norda Karolino |
| Ĉefurbo | *Dobson* |
| Areo  - Sume  - Tero  - Akvo |   1393 km² 1 382 km² 11 km² |
| Loĝantaro  - 2020 (censo):  - Loĝdenso: | 71 359 51 / km² |
| Horzono: | UTC-5, somere UTC-4 |
| **Retejo:**  |
| **Nomita laŭ:** Surrey |
|  |
|  |

La **kantono Surry** - angle *Surry County*, prononco laŭ la sistemo IFA [s'əɹɪ kˈa͡ʊnti] - estas kantono de Usono en la subŝtato Norda Karolino. La administra centro estas la urbo *Dobson*. La kantono estis fondita en 1770. Ĝi ricevis sian nomon laŭ *Surrey*.

Laŭ la stato de la jaro 2020 en la kantono vivis 71 359 personoj sur areo de 1 393 kvadrataj kilometroj, kio rezultigas loĝdenson de 51 loĝantoj/km². El la kantona teritorio cetere 1 382 kvadrataj kilometroj estas tera areo kaj 11 kvadrataj kilometroj estas akva areo. La teritorio havas komunan limon kun kantono Yadkin, kantono Forsyth, kantono Stokes, kantono Patriko, kantono Carroll, kantono Grayson, kantono Alleghany kaj kantono Wilkes.

## Eksteraj ligiloj

* Oficiala retejo (angle)
# Tamila lingvo

|  |
| --- |
| **tamila** |
| தமிழ் |
|  |
| disvastiĝo de la tamila en Barato kaj Srilanko |
| **natura lingvo • moderna lingvo • sankta lingvo** |
| **tamula lingvaro** |
| **Parolata en** |  Barato  Srilanko  Malajzio  Singapuro,... |
| **Parolantoj** | 75 000 000 |
| **Denaskaj parolantoj** | 65 milionoj |
| **Skribo** | Tamila skribo |
| **Lingvistika klasifiko** |
|  Dravida lingvaro
Suda
Tamilo-Kanara lingvaro
Tamil-kodaga
Tamil-Malajalama
Tamilaj lingvoj
Tamila |
| Oficiala statuso |
| **Oficiala lingvo en** |  Barato (Tamilnado, Pondiĉero),  Srilanko, kaj  Singapuro |
| Lingvaj kodoj |
| **Lingvaj kodoj** |  |
|   **ISO 639-1** | ta |
|   **ISO 639-2** | tam |
|   **ISO 639-3** | tam |
|   **SIL** | TAM |
|   **Glottolog** | tami1289 |
| **Angla nomo** | Tamil |
| **Franca nomo** | tamoul |
| **Vikipedio** |
|

|  |  |
| --- | --- |
|  | Vizitu vikipedion **en la tamila lingvo**! |

 |
|  |

Skribaĵo el la dekunua jarcent en la templo Brihadeeswarar en Thanjavur
Tre malnova tamila surskribo en la templo Brihadeeswarar en Thanjavur
La **tamila lingvo** estas dravida lingvo, parolata de 65 milionoj da parolantoj de tamiloj ĉefe en sudokcidenta Barato kaj en du partoj de Srilanko: en la norda parto de la insulo (de la tiel nomataj "srilankaj tamiloj", kies prapatroj loĝis tie dum jarmiloj) kaj en la montaro de la suda parto de la insulo (de la tiel nomataj "hindaj tamiloj", kies prapatroj estis devigitaj translokiĝi tien dum la tempo de la Brita imperio por labori en la teplantejoj).
La tamila lingvo estas ankaŭ parolata interalie en Malajzio kaj Singapuro. Ĝia ISO-kodo estas `ta`. Ekzistas Vikipedio en la tamila lingvo, nome Tamillingva Vikipedio.

## Tamilaj gazetoj

* *Hindu Tamil Thisai*
* *Dina Thanthi*
* *Dinakaran*
* *Dinamalar*
* *Dinamani*
* *Dinasudar*
* *Kannagi*
* *Maalai Malar*
* *Thinaboomi*

## Vidu ankaŭ

* Bartholomäus Ziegenbalg, unua tradukinto de la Biblio tamilen

## Notoj

## Eksteraj ligiloj

* Pri Tamila lingvo en Ethnologue (angle)
* Ekzemploteskto en language-museum kun angla traduko
* Ekzemploteskto en Promotora Española de Lingüística mapo, priskribo, skribsistemo, tekstekzemplo (hispane)
* Lingva Mapo de Barato (angle, france)
* Serĉrezultoj de Rosetta Project
# The Times of India

| The Times of India |
| --- |
|  |
|  |
| **gazeto**  |
| Komenco | 1838 vd |
| Lando*j* | Barato vd |
| Sidejo | Mumbajo |
| **Posedata de** | The Times Group • Mathias Mull vd |
| **Posedatoj** | Indiatimes shopping (en)   vd |
| Retejo | Oficiala retejo |
|  |

The Times of India (TOI) estas angla-lingva gazeto de Barato posedata de "The Times Group". Ĝi estas la tria plej granda gazeto en Barato laŭ cirkulado kaj plej vendata angla-lingva ĉiutaga ĵurnalo de la mondo. laŭ la kalkulorganismo "Audit Bureau of Circulations". Ĝi estas la plej antikva angla-lingva gazeto en Barato kaj la dua plej antikva angla-lingva gazeto en Barato ankoraŭ cirkulanta ekde sia unua eldono publikigita en 1838. Ĝi estas kromnomita "The Old lady of Boribundar" (La maljuna sinjorino de B.) kaj estas Barata "gazeto de registro".

Ĉirkaŭ la komenco de la 20a jarcento, George Curzon, nome Vicereĝo de Hindio, nomis *The Times of India* "la ĉefa gazeto en Azio". En 1991, la BBC rangigis *The Times of India* inter la ses plej bonkvalitaj gazeton de la mondo.

Ĝi estas posedata kaj publikigita de Bennett, Coleman & Co. Ltd. (B.C.C.L.), kio siavice estas posedo de la familio Sahu Jain. En la informo *Brand Trust Report* de 2012, *The Times of India* estis rangigita la 88a inter la plej fidindaj markoj de Barato. En 2017, tamen, la gazeto estis rangigita la 355a.

## Notoj

## Bibliografio

* Auletta, Ken: "Citizens Jain – Why India's Newspaper Industry is Thriving". The New Yorker, 8 October 2012, Pages 52 to 61.
* Hirschmann, Edwin. "An Editor Speaks for the Natives: Robert Knight in 19th Century India," Journalism Quarterly (1986) 63#2 pp. 260–267
* Merrill, John C. kaj Harold A. Fisher. The world's great dailies: profiles of fifty newspapers (1980) pp. 330–33
* Menon Malhan, Sangita P. The TOI Story: How a Newspaper Changed the Rules of the Game (2013) HarperCollins India
# Rotten Tomatoes

| Rotten Tomatoes |
| --- |
|  |
| **online film database (en)  review site (en)  entrepreno**  |
| **Dum** | 19-a de aŭgusto 1998 - nekonata/nuntempe |
| **Sidejo** | San-Francisko |
| Lando | Usono |
| **Posedata de** | Flixster vd |
| **TTT** | Oficiala retejo |
|  |

| **Rotten Tomatoes** |
| --- |
| Rotten Tomatoes |
| **online film database • review site • entrepreno** |
| **Retadreso** | rottentomatoes.com/ |
| **Fondiĝo** | 19-a de aŭgusto 1998 |
| **Stato** | aktiva |
|  |

**Rotten Tomatoes** (esperante *putraj tomatoj*) estas usona reta datumbazo pri filmoj kaj televido. La firmao estis lanĉita en aŭgusto 1998 fare de Senh Duong kaj ekde januaro 2010 estis posedata de Flixster, kiu estis poste akirita en 2011 de Warner Bros. La nomo "Rotten Tomatoes" venas de la praktiko de spektantaroj ĵeti putrajn tomatojn dum malaprobado de malbona scenejospektaklo.

## Historio

*Rotten Tomatoes* estis lanĉitaj la 12-an de aŭgusto 1998, kiel libertempoprojekto de Senh Duong. Kiam li kreis Rotten Tomatoes lia celo estis "krei ejon kie homoj povas ricevi aliron ĝis recenzojn de gamo da kritikistoj en Usono". Kiel fanatikulo de de Jackie Chan, Duong estis inspirita por krei la retejon post kolektado de ĉiuj recenzoj de la filmoj de Chan kiam ili estis publikigitaj en Usono. La unua filmo kies recenzoj estis prezentitaj sur Rotten Tomatoes estis *Your Friends & Neighbors* (1998). La retejo estis tuja sukceso, ricevante menciojn de Netscape, Yahoo! kaj USA Today ene de la unua semajno da ĝia lanĉo, ĝi altiris "600-1000 ĉiutagaj unikaj vizitantoj" kiel rezulto.

Duong formis teamon kun Berkeley samklasanoj Patrick Y. Lee kaj Stephen Wang, liaj iamaj partneroj ĉe la interreta dizajnofirmao Design Reactor, por trakti Rotten Tomatoes kiel plentempa tasko. Ili oficiale lanĉis ĝin la 1-an de aprilo 2000.

En junio 2004, IGN Entertainment akiris Rotten Tomatoes por sekreta sumo. En septembro 2005, IGN estis aĉetita fare de News Corp Fox Interactive Media. En januaro 2010, IGN vendis la retejon al Flixster. La kombinita atingo de ambaŭ firmaoj estas 30 milionoj unikaj vizitantoj monate en ĉiuj malsamaj platformoj, laŭ la firmaoj. En majo 2011, Flixster estis akirita de Warner Bros.

| Ikono | % | klasifo |
| --- | --- | --- |
|  | 75–100% | **Certified Fresh** |
|  | 60–100% | **Fresh** |
|  | 0–59% | **Rotten** |

## Kritikoj de la spektantaro

Ĉiu filmo havas la kritikojn de la spektantoj "user average", kiu kalkulas la elcenton laŭ la opinioj de registritaj uzantoj pere de 10 stela skalo.

|  |  |
| --- | --- |
|  | Ikono de positiva kritiko |
|  | Ikono de negativa kritiko |

## Referencoj

## Eksteraj ligiloj

* Oficiala retejo
# Interreta filma datumbazo

| Interreta filma datumbazo |
| --- |
|  |
| **review aggregator (en)  podcast directory (en)  online film database (en)  television series database (en)  video game database (en)  social cataloging application (en)  kompanio**  |
| Komenco | 17-a de oktobro 1990 vd |
| Lando*j* | Unuiĝinta Reĝlando vd |
| **Fondinto*j | Col Needham vd |
| **Lingvoj** |
angla lingvovd |
| **Posedata de** | Amazon vd |
| **Filioj** | Box Office Mojo  vd |
| **Agokampo** | enhavo verkita de uzantoj |
| Retejo | Oficiala retejo |
|  |

Markemblemo de la Interreta filma datumbazo
**Interreta filma datumbazo** (angle *Internet Movie Database, IMDb*) estas datumbazo kun informoj pri filmoj, televidaj programoj, aktoroj, reĝisoroj kaj ĉio cetera, kio rilatas al la filma kreado.

La datumbazo estis enretigita kiel nekomerca projekto la 17-an de oktobro 1990. Ekde 1996 la grandeco de la datumbazo kaj la kostoj de la mastrumado gvidis al la fondo de la firmao *Internet Movie Database Ltd.* Ekde 1998 la firmao kaj la datumbazo apartenas al *Amazon.com, Inc.*
Samjare aldone al la origine anglalingva datumaro enkondukiĝis similenhavaj versioj de la retejo ankaŭ en la franca, germana kaj itala, iom poste ankaŭ en la hispana, hungara, pola, portugala, rumana kaj turka. Ili transprenis bazajn enhaverojn el la anglalingva datumbazo kaj ebligis aldonon de pliaj informoj, sed en multaj kazoj la indikoj pri filmoj kaj aktoroj estis malpli ampleksaj ol en la angla - kvankam tiukaze kompreneble eblis ankoraŭ konsulti la anglan aŭ alilingvan versiojn. En februaro 2013 tamen ĉiuj ne-anglalingvaj versioj de la retejo estis komplete forigitaj, por "koncentriĝi" pri la "kerna" anglalingva datumaro.

## Vidu ankaŭ

* Kinopoisk

## Eksteral ligiloj

* Oficiala retejo angle
# Universala Tempo Kunordigita

Horzonoj en Eŭropo (UTC, UTC+1, UTC+2, UTC+3)
Hipotezaj horozonoj en Eŭropo kaze ke ĉiu lando sisteme apliku la mezan sunan tempon de tie, kie troviĝas la ĉefa parto de la lando (UTC-1, UTC, UTC+1, UTC+2, UTC+3).
Horzonoj en la Mondo

Estas **2026-06-20 *T* 17:09 en UTC**

(vidu W3C Formoj de dato kaj tempo)

**Universala Tempo Kunordigita** (**UTK**, konata kiel **UTC** ekster Esperantujo) estas la tempo ĉe la nula longitudo de 0° (UTC+0) kaj estis antaŭe nomita GMT. UTC estas *kunordigita* kun GMT per la iafoja aldono de supersekundo tiel, ke:

>
> UTC - GMT < 0.9 s
>
>
>

La supersekundo estas necesa ĉar la rapideco de la tera rotacio variadas.

La internacia mallongigo "UTC" venas el kompromiso inter *CUT*, el anglalingva *Coordinated Universal Time* kaj *TUC*, el francalingva *Temps universel coordonné* kaj estas neŭtrala por ambaŭ.

GMT ankaŭ estas la tempo de la nula longitudo, sed estas malsamo inter GMT kaj UTC: GMT sekvas la movadon de la Suno (aŭ, alivorte, la rotacion de la tero), dum UTC sekvas la Tempon Atoman Internacian (TAI -- la mezan tempon de 200 precizaj atomaj horloĝoj tra la mondo).
UTC kiel referenca nulo por la longitudo, estas ankaŭ kelkfoje nomita Zulua tempo (**Z**). La UTC de +1 al +12 oriente de Grenviĉo ricevas la literojn A, B, C, D, E, F, G, H, I, K, L, M. Same, Okcidente de Grenviĉo en UTC de -1 al -12 la horzonoj ricevas la literojn de N ĝis Y. Do ekz. UTC+2 ricevas la literon **B** (Bravo) kaj korespondas al la Orienteŭropa Tempo (EET); same UTC-7 ricevas la literon **T** (Tango) kaj korespondas al la Usona kaj Kanada Montara Norma Tempo (MST).

Ofte oni ne diras UTC sed mallonge UT, universala tempo. En normala praktiko ne gravas la supersekundo, aŭ ono de ĝi.

## Vidu ankaŭ

* La nuna tempo de UTC laŭ la *Buroo Internacia pri Pezoj kaj Mezuroj*
* sekundo
* SI
* BIPM
* horzono
* somera tempo
* Horzonoj en Eŭropo
* Horzonoj en Eŭropo dum Somero

## Eksteraj ligiloj

* Tempozonoj de UTC de A ĝis Z
* Formo de dato kaj tempo de W3C.
# Velor

| Velor |
| --- |
|  |
| urbo   vd |
| Administrado |
| **Poŝtkodo** | 632014 |
| **En TTT** | Oficiala retejo [+] |
| Demografio |
| **Loĝantaro** | 484 690  () [+] |
| Geografio |
| **Geografia situo** | 12° 56′ N, 79° 8′ O (mapo)12.93333333333379.133333333333
  [+] |
| **Alto** | 216 m [+] |
| **Horzono** | UTC+05:30 [+] |
|

|  |
| --- |
| Velor (Tamilnado)DEC |
| Situo de Velor |

 |
|

|  |
| --- |
| Velor (Barato)DEC |
| Situo de Velor |

 |
|  |
|  |
| Alia projekto |
|  **Vikimedia Komunejo** Vellore [+] |
|  |

**Velor,**  aŭdu tamile வேலூர்) estas urbego en suda Barato en subŝtato Tamilnado en la samnoma Distrikto Velor, kies sidejo ĝi estas. La historiaj loknomoj estis *Rayavelur* aŭ *Vellaimaanagar*.

Templo en Velor
## Geografio

Velor situas sur montetaro en averaĝa alteco de 220 metrojn laŭ dekstra bordo de rivero. Kanĉipuram troviĝas 63, Pallavaram 64, Tirupati 85, Kolar 111, subŝtata ĉefurbo Ĉenajo 117, Bengaluro 169, Salem (Barato) 176, Mumbajo 952, Kolkato 1451, tutlanda ĉefurbo Delhio 1758 kilometrojn (aere) .

## Demografio

En 2021 Velor havis 423 425 da loĝantoj. Jam en la 1950-aj jaroj Velor atingis la internacian klasifikon urbego (pli granda, ol cent mil).

Fortikaĵo
## Historio

Komence de la konata historio Velor apartenis al la ĉola dinastio, poste pluraj reĝoj sekvis. En la 14-a jarcento Suda Hindio estis invadita fare de la Delhia Sultanlando. En la 16-a jarcento oni konstruis fortikaĵon. Dum la unua duono de la 19-a jarcento la urbo venis sub britan regon, kiu daŭris ĝis 1947. La unua ribelo kontraŭ brita rego erupciis en 1806.

## Ekonomio

En Velor la plej grava ekonomia sektoro estas la ledindustrio, poste agrikultura komerco kaj industrioj (precipe aŭtoproduktado). La sanindustrio kreskas rapide, la urbego estas grava centro por medicina turismo en Barato.

## Religio kaj lingvoj

La ĉefa religio en Velor estas hinduismo (70.09%), poste islamo (24.28%) kaj kristanoj (4.79%). La tamila estas la ĉeflingvo parolita en la grandurbo.

## Eduko

Velor estas konsiderita elstara celloko por medicina kaj teknologia edukoj en la ŝtato, ankaŭ universitato kaj kolegioj funkcias. Kristana Medicina Kolegio-Hospitalo estas unu el la plej grandaj hospitaloj eĉ en Azio. Ĝi estas grava sanprovizanto por la ĉirkaŭaj distriktoj.

## Trafiko

Velor havas tri ĉefajn stacidomojn, krome tie kruciĝas 2 gravaj vojoj. Flughaveno estas videbla sur la mapo.

## Klimato

Velor situas en savanoklimato laŭ klimata klasifiko de Köppen (Aw) kun influo de musonoj. Jare pluvas averaĝe 1034 mm, ofte en la 2-a jarparto pluvas. Februare praktike ne pluvas. La jara averaĝa temperaturo estas 22 °C.

Katedralo
## Vidindaĵoj

* pluraj preĝejoj (temploj, moskeoj, kirkoj)
* fortikaĵo
* muzeo ekde 1985
* observatorio
* bestoĝardeno
* statuo

## Fontoj

* WikiTrans

Larĝa panoramo de Velor
* Hospitalo
* Lernejo
* Statuo
# Tamilnado

| **Tamilnado** |
| --- |
| Origina nomo
  | **tamile தமிழ் நாடு** |
|  |
| **subŝtato de Barato** |
| Administrado |
| Statuso
  | Federacia ŝtato de Barato |
| Estas parto de
  | Barato |
| Administra centro
  | Ĉenajo |
| Politiko |
| Estro
  | C. Joseph Vijay
(ekde 10-a de majo 2026) |
| Demografio |
| Oficiala lingvo
  | Tamila lingvo |
| Loĝantaro (laŭ la stato de 2011)
  | 72 147 030  |
| Loĝdenso
  | 555 loĝ./km² |
| Geografio |
| Areo
  | 130 058 km² (13 005 800 ha) |
|  Tamilnado sur la mapo de Barato |
| Geografia situo | 11° 0′ 0″ N, 79° 0′ 0″ O (mapo)1179
  [+] |
|

|  |
| --- |
| Tamilnado (Tamilnado)DEC |
| Situa mapo de Tamilnado |

 |
|  |
| Hor-zono
  | UTC +5:30 |
| Kodoj |
| ISO 3166-2
 | IN-TN |
| Eksteraj paĝoj |
| www.tn.gov.in [+] |
| La kategorio en la Komunejo
  | Tamilnado [+] |
| Pliaj informoj |
| Analfabetismo
 | 28% |
|  |

**Tamilnado** aŭ **Tamilujo** (tamile தமிழ் நாடு [**Tamil Nadu**]  aŭskulti, trad. Tamil-Lando) estas la plej suda ŝtato de Barato.

Laŭ la stato de 2011 en la subŝtato vivis 72 147 030 loĝantoj sur areo de 130 058 kvadrataj kilometroj, kio rezultigas loĝdenson de 555 loĝantoj/km². Ĝia ĉefurbo estas Ĉenajo (iam *Madraso*).

Aliaj gravaj urboj estas jenaj:

* Koimbatore (pli da 1 miliono loĝantoj laŭ takso en 2011),
* Tiruppur (877 778 en 2011),
* Velor (484 690 en 2011),
* Tirunelveli (473 637 en 2011),
* Ambattur (466 205 en 2011),
* Tanĝavur (398 853 en 2021),
* Dindigul (396 000 en 2021),
* Karur (358 468 en 2021),
* Avadi (345 996 en 2011),
* Kumbakonam (245 679 en 2021),
* Thoothukudi (237 830 en 2011),
* Pallavaram (215 417 en 2021),
* Ĉengalpatuo (210 306 en 2021),
* Kaddalor (173 636 en 2011),
* Kanĉipuram (164 265 en 2011),
* Erode (151 184 en 2001),
* Raĝapalajam (130 442 en 2001),
* Pudukkottai (117 745 en 2011),
* Hosur (116 821 en 2011),
* Karaikudi (106 714 en 2011),
* Neyveli (105 687 en 2011),
* Pollaĉi (90 180 en 2011),
* Komarapalayam (71 594 en 2011),
* Sivakasi (71 040 aŭ 234 688, depende de la fonto),
* Ranipet (50 764, 80 000, aŭ 229 507 en 2011, depende de la fonto).

Tamilnado ekis en 1956 laŭ la lingvo-limo de la tamila, kiu, pro ĝia almenaŭ 2000-jara literaturhistorio, estas unu el la klasikaj lingvoj hindaj. Ĝi nomiĝis unue Madraso. Nur la 14-an de januaro 1969 ĝi ricevis sian nunan nomon, kiu litere signifas «lando de la tamiloj» kaj tiel indikas la specifon de tiu dravida popolo.

## Geografio

* Rivero Kaveri

Darasuram estas urbeto situanta je tri kilometroj de Kumbakonam en la Distrikto Tanĝavuro. Ĝi estas precipe konata pro la templo Airavatesvara konstruita dum regado de la ĉola dinastio en la 12-a jarcento p.K. La templo estas monda heredaĵo de Unesko.

## Politiko

La registaro de Tamilnado - tamile தமிழ்நாடு அரசு - estas la subnacia registaro por la barata ŝtato Tamilnado. Ĝi havas sian sidejon en la historia Fortikaĵo Sankta Georgo en Ĉenajo.

## Vidu ankaŭ

* Nilgirio
* Distrikto Tirunelveli
* Kanĉipuram
* Distrikto Salem
* Thandarampattu taluka
# Tamila filmo

**Tamila filmo** (tamile கோலிவூட) estas la komuna nomo por ĉiuj produktataj en Barato tamillingvaj filmoj. La industrio pri produktado de tiuj filmoj baziĝas en la urbo Chennai (antaŭe konata kiel Madras), en la urboparto Kodambakkam: nomo de tiu urboparto iĝis la bazo por alia vaste uzata nomo de la tamila kinoindustrio — **Kollywood** (*Kodambakkam + Hollywood*).

En la jaro 2003 la tamila kinoindustrio iĝis la tria plej granda kinoproduktanto de Barato kun 151 filmoj produktitaj (155 en la telugua kaj 222 en la hindia).

Oni ekfilmis mutajn filmojn en Kollywood jam en la jaro 1916, en 1931 jam aperis la unua sonregistrita filmo. Laŭ pritakso de *Manorama Yearbook 2000* pli ol 5 mil tamilaj filmoj estis produktitaj dum la 20-a jarcento.

## Steluloj

Dekomence tamila kino estis dominita de M. K. Thiyagaraja Bagavathar, P. U. Chinnappa, M. G. Ramachandran kaj Sivaji Ganesan. Post ilia morto aperis du novaj ĉef-steluloj: Rajinikanth, Kamal Hasan. La plej juna generacio de la steluloj estas Ajith Kumar (konata ankaŭ kiel *Thala* — "gvidoro") kaj Vijay. Tiuj steluloj ricevas pli ol 40 milionojn da rupioj por unu filmo, kaj la filmoj kun ilia partopreno redonas grandan profiton.

La barata specifo estas, ke steluloj estas aparte arde adorataj, foje en perforta maniero esprimi tion. La grandaj subtenkluboj de la steluloj faras ilin politike gravaj personoj, kion ili fakte uzas dum parlamentaj elektoj kaj alikaze.

## Distribuado

La tamilaj filmoj havas la plej larĝan eksterlandan distribuadon inter la barajtaj filmoj, post la hindaj. Ili havas konstantan popularecon inter la tamiloj dise tra la mondo. Kelkajn filmojn tre ŝatis spektantoj en Japanio, Sud-Afriko, Kanado kaj Britio. Plurajn filmojn lastatempe oni ekmontras samtempe en Barato kaj Usono.

La tamilaj filmoj havas senteblan subtenon en la najbaraj subŝtatoj de Barato, kiel Kerala, Karnataka kaj Andhra Pradesh. En Kerala la filmoj estas montrataj tamile, en la aliaj subŝtatoj oni kutimas dubli ilin en la loka lingvo.

En barata kinoindustrio estas normala afero, kiam sukcesa tamila filmo estas refilmita en alilingvaj studioj (en la hinda kaj la telugua lingvoj plej unue). Certe okazis ankaŭ inversaj pruntoj, kiam sukcesajn hindajn, teluguajn kaj malajalamajn filmojn oni refilmis en Kollywood.
# Aamir Ĥan

| **Aamir Ĥan** |
| --- |
|  |
| Persona informo |
| **Naskiĝo** | 14-an de marto 1965 (1965-03-14) (61-jaraĝa) en Mumbajo |
| **Lingvoj** | hindia • urduo • angla |
| **Ŝtataneco** | Barato   |
| **Alma mater** | Bombaja Skota Lernejo   St. Anne's High School, Bandra (en)    Narsee Monjee College of Commerce and Economics (en)    |
| Familio |
| **Patro** | Tahir Hussain (en)   |
| **Patrino** | Zeenat Hussain (mul)   |
| **Frat(in)oj** | Faisal Khan (en) , Nikhat Khan (en)  kaj Farhat Datta (mul)   |
| **Edz(in)o** | Kiran Rao (en)  (2005–2021) Reena Dutta (en)  (1986–2002)  |
| **Infanoj** | Ira Khan (en)   ( Reena Dutta (en) ) Junaid Khan (en)   ( Reena Dutta (en) ) Azad Rao Khan (en)   ( Kiran Rao (en) )  |
| Okupo |
| **Okupo** | filmaktoro  televida prezentisto  produktoro  aktoro  scenaristo  filmreĝisoro  filmproduktoro  muzikisto   |
|  |

**Aamir Ĥan**, **Amir Ĥan** kaj **Aamir Khan** ([ˈaːmɪr ˈxaːn]; denaske **Mohammed Aamir Hussain Khan** aŭ **Mohammed Amir Husajn Ĥan**, 14an de Marto 1965) estas barata kina aktoro, reĝisoro kaj produktoro. Laŭlonge de sia kariero en Hindiaj filmoj, Ĥan establis sin kiel unu el la plej popularaj kaj influaj aktoroj de Barata kinarto. Li ricevis nombrajn premiojn, kiaj kvar Naciaj Kinpremioj kaj sep Filmfare. Li estis honorita de la registaro de Barato per Padma Ŝri en 2003 kaj en Padma Buŝan en 2010.

## Referencoj
# The Hindu

| The Hindu |
| --- |
|  |
| **gazeto**  |
| Komenco | 1878 vd |
| Lando*j* | Barato vd |
| Sidejo | Ĉenajo |
| Adreso | Kasturi Buildings 859 & 860, Anna Salai, Chennai, Tamil Nadu, India 600002 |
| **Fondinto*j | G. Subramania Iyer vd |
| Retejo | Oficiala retejo |
|  |

The Hindu (La Hinduo) estas la tria plej granda anglalingva ĉiutaga gazeto en Barato (en 2017), post *The Times of India* kaj *Hindustan Times* , kaj unu el la plej vaste legataj kaj aŭtoritataj gazetoj en Barato.

Ĝi estas eldonita en Ĉenajo kun cirkulado de proksimume 1.4 milionoj da ekzempleroj kaj estas distribuita tra tuta Barato. Ĝi estas unu el la barata gazetoj de registro.

 Aldone al sia ĉefa oficejo en Ĉenajo, la gazeto estas presita en 16 aliaj lokoj, inkluzive de Bengaluru, Koimbatore, Hajderabado, Koĉi, Maduraj, Mangaluru, Noida, Thiruvananthapuram, Vijayawada kaj Visakhapatnam.

*La gazeto \*The Hindu\** fondiĝis en 1878 kaj komence estis publikigita kiel semajna gazeto kun eldonkvanto de 80 ekzempleroj. Ekde 1889, la gazeto estis publikigita ĉiutage.

Ekzistas reta eldono de la gazeto ekde 1995.

## Referencoj

## Eksteraj ligiloj

* Oficiala retejo